Бело блато
Бело блато (; ; , Erzsébetlak или Torontál-Erzsébetlak, ) е село, разположено в община Зренянин, в Среднобанатски окръг на Автономната област Войводина, Република Сърбия.

Според преброяването в Сърбия от 2002 година село Бело блато има население от 1473 жители. Според етническата си принадлежност населението има следния състав:

 словаци – 591
 унгарци – 488
 българи – 128
 сърби – 118
 и други

До края на Втората световна война селото е имало и немски жители (заселили се след 1870 година), но те са били изселени. През 1931 година немците в селото са 326 души.

Българи 
Българите в Бело блато са част от банатските българи, преселени в селото през 1885 година от днешна Румъния, главно от Стар Бешенов (Дудещи веки). Според унгарската статистика от 1910 година техният брой е 312 души.

Данни, предоставени през 1935 година на българския пълномощен министър в Белград Димо Казасов, посочват 80 български къщи или 300 българи в Бело блато. В други дипломатически сведения, от 1942 година се говори за 270 българи в 85 къщи.

През 1999 г. в Бело блато е основано Българско павликянско културно-просветно дружество „Трандафер“ (Трендафил) с председател местния свещеник Стоян Калапиш.Той е свещеник в съседният град Зренянин. Според неговата майка (по -нейни думи това са учили в училище)те са дошли ,защото са бягали от робия и за да ги спаси един католически епископ трябвало да приемат католицизма през 1738 година.От 2000 година започва да функционира и неделно училище, в което се изучава български език.Жената която се грижи училището да функционира се казва Мария Пеньов.

Бележки

Външни препратки 
 Телевизионен репортаж от Бело блато

Банатски българи
Села в Среднобанатски окръг
Град Зренянин